wannaphong/clean_thaiwikipedia huggingface dataset:
# สุรพร ดนัยตั้งตระกูล
สุรพร ดนัยตั้งตระกูล อดีตสมาชิกสภาผู้แทนราษฎรแบบบัญชีรายชื่อ อดีตกรรมการผู้ช่วยรัฐมนตรีประจำกระทรวงพลังงาน อดีตรัฐมนตรีช่วยว่าการกระทรวงศึกษาธิการ ในรัฐบาลพลเอกชวลิต ยงใจยุทธ อดีตสมาชิกสภาผู้แทนราษฎรจังหวัดร้อยเอ็ด อดีตกรรมการบริหาร พรรคพลังประชารัฐ

 ประวัติ 
สุรพร ดนัยตั้งตระกูล เกิดเมื่อวันที่ 20 กุมภาพันธ์ พ.ศ. 2499 สำเร็จการศึกษาระดับปริญญาตรี สาขาเศรษฐศาสตร์อุตสาหกรรม จากคณะเศรษฐศาสตร์ มหาวิทยาลัยรามคำแหง, ระดับปริญญาโท รัฐประศาสนศาสตรมหาบัณฑิต จาก สถาบันบัณฑิตพัฒนบริหารศาสตร์ มีพี่ชายชื่อ สุรชัย ดนัยตั้งตระกูล ดำรงตำแหน่งวุฒิสภาไทย ชุดที่ 12

 การทำงาน 
สุรพร ดนัยตั้งตระกูล เคยเป็นผู้สื่อข่าวของหนังสือพิมพ์เดลินิวส์ และเป็นสมาชิกสภาผู้แทนราษฎรจังหวัดร้อยเอ็ด ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคประชาธิปัตย์ และได้รับเลือกตั้งอีกในการเลือกตั้งเดือนมีนาคม พ.ศ. 2535 และเดือนกันยายน พ.ศ. 2535 รวมถึงการเลือกตั้งในปี พ.ศ. 2538 และ พ.ศ. 2539 ในสังกัดพรรคความหวังใหม่ แต่ในการเลือกตั้ง พ.ศ. 2544 เขาแพ้ให้กับนายเอกภาพ พลซื่อ จากพรรคเสรีธรรม จากนั้นจึงลงสมัครรับเลือกตั้งสมาชิกวุฒิสภา ในปี พ.ศ. 2549 และได้รับเลือกตั้ง ต่อมาเขาได้ร่วมงานกับพรรครวมใจไทยชาติพัฒนา

ใน พ.ศ. 2561 เขาได้ร่วมก่อตั้ง พรรคพลังประชารัฐ และดำรงตำแหน่งกรรมการบริหารพรรค ในปี 2562 เขาลงสมัครรับเลือกตั้ง ส.ส.แบบบัญชีรายชื่อ สังกัดพรรคพลังประชารัฐ ลำดับที่ 25เปิดชื่อ 120 ปาร์ตี้ลิสต์พลังประชารัฐ หลังผู้มีอำนาจใน รบ.ทุบโต๊ะเปลี่ยนเบอร์ 1 แต่ไม่ได้รับเลือกตั้ง ต่อมาในปี พ.ศ. 2565 ได้เลื่อนเป็นสมาชิกสภาผู้แทนราษฎรแบบบัญชีรายชื่อ สังกัดพรรคพลังประชารัฐ แทน สันติ กีระนันทน์ ประกาศเลื่อน“ชวน ชูจันทร์-สุรพร ดนัยตั้งตระกูล"เป็นส.ส.บัญชีรายชื่อ

 การดำรงตำแหน่งทางการเมือง 
สุรพร ดนัยตั้งตระกูล เคยได้รับการแต่งตั้งเป็นประจำสำนักนายกรัฐมนตรี ในปี พ.ศ. 2531 เป็นเลขานุการรัฐมนตรีช่วยว่าการกระทรวงแรงงานและสวัสดิการสังคม ในปี พ.ศ. 2538 กระทั่งในปี พ.ศ. 2539 จึงได้รับการแต่งตั้งเป็นรัฐมนตรีช่วยว่าการกระทรวงศึกษาธิการพระบรมราชโองการ ประกาศ แต่งตั้งรัฐมนตรี (จำนวน ๔๙ ราย) ต่อมาในเดือนสิงหาคม พ.ศ. 2540 เขาถูกปรับออกจากความเป็นรัฐมนตรี พร้อมรัฐมนตรีในกระทรวงศึกษาธิการทั้งคณะ 

ในรัฐบาลนางสาวยิ่งลักษณ์ ชินวัตร เขาได้รับแต่งตั้งเป็นที่ปรึกษารัฐมนตรีว่าการกระทรวงการคลัง ต่อมาเป็นรองเลขาธิการนายกรัฐมนตรี ฝ่ายการเมือง

และเป็นที่ปรึกษารัฐมนตรีช่วยว่าการกระทรวงคมนาคม (พ้อง ชีวานันท์) ในปี พ.ศ. 2556คำสั่งกระทรวงคมนาคม ที่ ๑๙๑/๒๕๕๖ เรื่อง แต่งตั้งข้าราชการการเมือง (นายสุรพร ดนัยตั้งตระกูล นายไพบูลย์ พิมพ์พิสิฐถาวร นายสมบัติ รัตโน)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๔ ตอนที่ ๒๗ ข หน้า ๑, ๓ ธันวาคม ๒๕๔๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๓ ตอนที่ ๒๒ ข หน้า ๘, ๔ ธันวาคม ๒๕๓๙
# เพชรราช พุฒซ้อน
พันจ่าอากาศเอก เพชรราช พุฒซ้อน ชื่อเดิม เพชร พุฒซ้อน เป็นผู้ฝึกสอนวอลเลย์บอลชายหาดหญิงทีมชาติไทยเพชรราช พุฒซ้อน โค้ชแกร่งราชาตบชายหาด

 ประวัติ 
พันจ่าอากาศเอก เพชรราช พุฒซ้อน ชื่อเดิม เพชร พุฒซ้อน เกิดวันที่ 6 สิงหาคม พ.ศ. 2516 เกิดที่อำเภอหนองเสือ จังหวัดปทุมธานี ตบชายหาดมุ่งสู่บราซิลลุยศึกมหาลัยโลก - SportGURU

 การศึกษา 
 โรงเรียนแสนชื่นปานนุกูล
 โรงเรียนหนองเสือวิทยาคม
 โรงเรียนจ่าอากาศ รุ่น 2536 เหล่าทหารสารวัตร
 ปริญญาตรี คณะบริหารการจัดการ สาขาการจัดการทั่วไป มหาวิทยาลัยราชภัฏวไลอลงกรณ์
 ปริญญาโท คณะศิลปศาสตรมหาบัณฑิต สาขาบริหารองค์การ มหาวิทยาลัยศรีปทุม

 ผลงาน 
 ชนะเลิศ อาเซียน บีช วอลเลย์บอล จังหวัดตรัง
 ชนะเลิศ เอเซีย แชมเปี้ยนชิพ บีช วอลเลย์บอล จังหวัดสงขลา
 ชนะเลิศ อาเซียน บีช วอลเลย์บอลควินตาน่า ประเทศมาเลเซีย
 ชนะเลิศ ซีเกมส์ ประเทศฟิลิปปินส์

นักกีฬา วรภัสสร รตารงค์ - ธนะรัศมิ์ฐา อุดมฉวี
 รองชนะเลิศ กีฬาชิงชนะเลิศแห่งประเทศไทย จังหวัดตรัง

 นักกีฬาที่ฝึกสอน 
 ลำดับ  ชื่อ-สกุล  นักกีฬาทีมชาติไทย  หมายเหตุ 1  กมลทิพย์ กุลนา  2540-2554  อดีตทีมชาติ 2  ยุพา คูครองพลอย  2542-2553  อดีตทีมชาติ 3 อัชลี ยานสุวรรณ  2551-2553  อดีตทีมชาติ 4  อรดี ภูผานี  2551-2553  อดีตทีมชาติ 5 จารุนี สารนอก  2542-ปัจจุบัน   6 อุษา เต็นปักษี  2542-ปัจจุบัน   7 วรภัสสร รดารงค์  2549-ปัจจุบัน   8 ธนะรัศมิ์ฐา อุดมฉวี  2549-ปัจจุบัน   9 ประทีป คำบุตร 2551-ปัจจุบัน   10 รำไพพฤทธิ์ นุ่มวงศ์  2553-ปัจจุบัน   11 ขนิษฐา หงส์พักตร์  2553-ปัจจุบัน   12 จิราภรณ์ แก้วจันทา  2555-ปัจจุบัน   13 เสาวรส ตั้งแก้ว  2555-ปัจจุบัน   14 พรสุดา กฤษณา  2555-ปัจจุบัน
# ดีเซมเบอร์ทูดิสเมมเบอร์ (2006)
+ ผู้ดำเนินรายการตำแหน่ง:ชื่อ:ผู้บรรยายJoey StylesTazzผู้สัมภาษณ์Rebecca DiPietroผู้ประกาศJustin RobertsกรรมการScott ArmstrongMike PoseyMickie HensonJohn Cone
ดีเซมเบอร์ทูดิสเมมเบอร์ (2006)  เป็นรายการมวยปล้ำเพย์-เพอร์-วิวของเวิลด์เรสต์ลิงเอ็นเตอร์เทนเมนต์ จัดเมื่อวันที่ 30 เมษายน ค.ศ. 2006 ในสนามJames Brown Arena ในเมืองAugusta ,Georgia ,สหรัฐอเมริกา โดยเป็นครั้งที่ 2 ที่จัดขึ้นในปี ค.ศ.2006 หลังจากที่เคยจักขึ้นครั้งแรกในปี 1995 ในสมาคมเอ็กซ์ตรีมแชมเปียนชิพเรสต์ลิง และเป็นการปล้ำของนักมวยปล้ำอีซีดับเบิลยู

ผลการปล้ำ/แมทช์การปล้ำ
#แมทช์การปล้ำกำหนดการปล้ำเวลาก่อนรายการStevie Richards ชนะRené Dupreeแมทช์การปล้ำเดี่ยว ไม่ปรากฏ1The Hardys (Matt และJeff) ชนะ MNM (Joey Mercury และJohnny Nitro) (พร้อมด้วย Melina)แมทช์การปล้ำแทกทีม22:332Balls Mahoney ชนะ Matt Strikerแมทช์การปล้ำ Striker's Rules07:123Elijah Burke และSylvester Terkay ชนะ The F.B.I. (Little Guido Maritato และTony Mamaluke) (พร้อมด้วย Trinity)แมทช์การปล้ำแทกทีม06:414Daivari (พร้อมด้วย The Great Khali) ชนะ Tommy Dreamerแมทช์การปล้ำเดี่ยว 07:225Kevin Thorn และAriel ชนะ Mike Knox และKelly Kellyแมทช์การปล้ำแทกทีมผสม07:436Bobby Lashley ชนะ Big Show (c) (พร้อมด้วย Paul Heyman), Rob Van Dam, Hardcore Holly, CM Punk และTestแมทช์การปล้ำเอ็กซ์ตรีมอิลิมิเนชั่น แชมเบอร์ เพื่อชิงแชมป์ECW World Championship24:42

ผลการปล้ำเอ็กซ์ตรีมอิลิมิเนชั่น แชมเบอร์
ถูกกำจัดเป็นคนที่นักมวยปล้ำเข้ามาเป็นคนที่ถูกกำจัด โดยอาวุธถูกกำจัดโดยวิธีเวลาCM PunkRVDเก้าอี้พับจับกดหลังจาก RVD ใช้ท่า Five-Star Frog Splash จากบนเทิร์นบัคเคิล12:35Hardcore HollyTestไม่มีจับกดหลังจาก Test ใช้ท่า running big boot12:45Rob Van DamTestไม่มีจับกดหลังจาก Test ใช้ท่า diving elbow drop onto a steel chair from the top of Big Show's pod14:15TestLashleyชะแลงจับกดหลังจาก Lashley ใช้ชะแลงตีใส่ท้องและ spear19:42Big ShowLashleyจับกดหลังจาก Lashley ใช้ท่า spear24:42Bobby LashleyN/Aโต๊ะN/AN/A

ดูเพิ่ม

รายชื่อรายการเพย์-เพอร์-วิวของดับเบิลยูดับเบิลยูอี
# สุรศักดิ์ นานานุกูล
ศาสตราจารย์ สุรศักดิ์ นานานุกูล อดีตรัฐมนตรีช่วยว่าการกระทรวงการคลัง ในรัฐบาลพลเอก ชวลิต ยงใจยุทธ เป็นบุคคลหนึ่งที่มีบทบาทในการสนับสนุนการลดค่าเงินบาท ในช่วงวิกฤตการณ์การเงินในเอเชีย พ.ศ. 2540

สุรศักดิ์ นานานุกูล เป็นที่ปรึกษานายกรัฐมนตรี (พลเอก ชวลิต ยงใจยุทธ) ในช่วงที่เกิดวิกฤตการณ์การเงินในเอเชีย พ.ศ. 2540 หรือที่รู้จักกันในชื่อ "วิกฤตการณ์ต้มยำกุ้ง" ทำให้รัฐบาลต้องประกาศลดค่าเงินบาท และในเวลาต่อมานายสุรศักดิ์ ได้รับแต่งตั้งเป็นรัฐมนตรีช่วยว่าการกระทรวงการคลัง ในรัฐบาลของพลเอก ชวลิต ยงใจยุทธราชกิจจานุเบกษา. พระบรมราชโองการ ประกาศ แต่งตั้งรัฐมนตรี. เล่ม 114 ตอนพิเศษ 100ง. หน้า 4. วันที่ 24 ตุลาคม 2540. แต่ดำรงตำแหน่งได้ไม่นานก็ต้องพ้นจากความเป็นรัฐมนตรีทั้งคณะ เนื่องจากพลเอกชวลิต ยงใจยุทธ นายกรัฐมนตรี ประกาศลาออกจากตำแหน่ง
# สหพันธ์ฟุตบอลแห่งชาติลาว
สหพันธ์ฟุตบอลแห่งชาติลาว  เป็นองค์กรกำกับดูแลฟุตบอลในประเทศลาว ซึ่งเป็นผู้รับผิดชอบสำหรับฟุตบอลทีมชาติลาวลาวเผยรายชื่อ 35 แข้ง ลุยซูซูกิคัพ กัลยา, วิสาย นำทัพ - Goal.com ตลอดจนการแข่งขันระดับชาติ เช่น ลาวลีกคอลัมน์ลีกไทย: เสียงยกย่องจาก วีเพ็ด ประมุขบอลลาว ลีกไทยเสมือนเป็นไอดอล ยิ่งเราเรียนรู้เรายิ่งอยากพัฒนา และถ้วยนายกรัฐมนตรี

ทั้งนี้ ผู้ดำรงตำแหน่งประธานคนปัจจุบันของสหพันธ์ฟุตบอลแห่งชาติลาว คือ วีเพ็ด สีหาจักรวีเพ็ด สีหาจักร Lifestyle Setter ของลาว - Manager 360° Magazine
# จุลมงกุฎเจ้าชายเฟรเดอริกแห่งเวลส์
จุลมงกุฎเจ้าชายเฟรเดอริกแห่งเวลส์ หรือเรียกอย่างเต็มว่า จุลมงกุฎเจ้าชายเฟรเดอริก เจ้าชายแห่งเวลส์  คือจุลมงกุฎที่จัดสร้างขึ้นในปีค.ศ. 1728 สำหรับเจ้าชายเฟรเดอริก เจ้าชายแห่งเวลส์ มกุฎราชกุมารซึ่งในขณะนั้นทรงเป็นทายาทผู้มีสิทธิโดยตรง ในสมเด็จพระเจ้าจอร์จที่ 2 แห่งบริเตนใหญ่ ทำจากทองคำทั้งเรือน ประกอบด้วยโค้งจำนวน 1 โค้งตามประเพณี ซึ่งสันนิษฐานว่าสร้างโดยช่างทองแห่งราชสำนัก ซามูเอล ชาเลส ในราคา £140 5/- (หนึ่งร้อยสี่สิบปอนด์กับห้าชิลลิง) หรือในปัจจุบันมีมูลค่าประมาณ £12,000 จุลมงกุฎองค์นี้ ในเอกสารบางครั้งก็เรียกว่าเป็น "มงกุฎ" (Crown)

รูปแบบ
จุลมงกุฎองค์นี้ทำจากทองคำทั้งองค์ บริเวณฐานตกแต่งเป็นแถบทองคำเหมือนดั่งกรุด้วยอัญมณีทรงเหลี่ยมสลับกับทรงรี พื้นเป็นทองขัดแบบด้าน ขนาบด้วยไข่มุกทองคำด้านบนและล่าง เหนือจากฐานมงกุฎประกอบด้วยกางเขนแพตตี และสัญลักษณ์ดอกลิลลี (เฟลอร์เดอลีส) อย่างละสี่ดอกสลับกัน ซึ่งขัดมันและขัดด้านสลับกัน โค้งซึ่งมีเพียงหนึ่งนั้นจะหุบลงไปตรงกลางและมีลูกโลกทองคำตกแต่งมุกทองคำอยู่ ซึ่งด้านบนนั้นเป็นกางเขน ด้านในเป็นผ้ากำมะหยี่ม่วงเข้ม และตกแต่งขอบด้วยขนเออร์มิน

ประวัติ
สมเด็จพระเจ้าชาลส์ที่ 2 แห่งอังกฤษ ได้ทรงมีพระบรมราชวินิจฉัยให้จัดสร้างจุลมงกุฎขึ้นเพื่อใช้สำหรับเจ้าชายผู้เป็นทายาทผู้มีสิทธิโดยตรง ในปีค.ศ. 1677 โดยระบุใช้องค์ประกอบคล้ายคลึงกับมงกุฎ ซึ่งมีทั้งกางเขน และสัญลักษณ์ดอกลิลลี พร้อมโค้งจำนวนเพียงหนึ่ง พร้อมทั้งลูกโลก และกางเขนบนยอด ซึ่งในขณะนั้นสมเด็จพระเจ้าจอร์จที่ 1 ทรงเป็นพระมหากษัตริย์พระองค์แรกซึ่งพระราชโอรสนั้นทรงพระชนม์ชีพจนได้เป็นรัชทายาท (เจ้าชายจอร์จ) จึงได้รับพระราชทานเฉลิมพระอิสริยยศเป็น "เจ้าชายแห่งเวลส์" ในปีค.ศ. 1714

ในพระราชพิธีในอีกหนึ่งปีถัดมานั้น เจ้าชายจอร์จทรงจุลมงกุฎประดับด้วยไข่มุกและเพชร แต่จุลมงกุฎองค์นี้ได้หายสาบสูญไป ต่อมาเจ้าชายเฟรเดอริก พระโอรสในสมเด็จพระเจ้าจอร์จที่ 2 ไม่ได้เสด็จด้วยในพระราชพิธีบรมราชภิเษกในปีค.ศ. 1727 และได้รับการเฉลิมพระอิสริยยศเป็นเจ้าชายแห่งเวลส์ในภายหลังเมื่อปีค.ศ. 1729 แต่จุลมงกุฎองค์นี้นั้นสร้างขึ้นหนึ่งปีก่อน

ในประวัติศาสตร์ยังไม่เป็นที่แน่ชัดว่าเจ้าชายเฟรเดอริกจะเคยทรงมงกุฎองค์นี้หรือไม่http://www.royalcollection.org.uk/collection/31709/the-prince-of-waless-coronet พระองค์สิ้นพระชนม์ก่อนที่จะได้เสวยราชย์เป็นพระมหากษัตริย์ ซึ่งต่อมาจุลมงกุฎองค์นี้ได้ถูกใช้โดยพระโอรสและพระราชนัดดาของพระองค์เอง ซึ่งต่อมาคือ สมเด็จพระเจ้าจอร์จที่ 3 และ สมเด็จพระเจ้าจอร์จที่ 4 ตามลำดับ อย่างไรก็ตาม มงกุฎองค์นี้ไม่ได้ถูกนำมาใช้อีกภายหลังคริสต์ศตวรรษที่ 18 แต่จะใช้วางบนหมอนและอยู่ด้านหน้าพระองค์ในขบวนเสด็จของเจ้าชาย ในรัฐพิธีเปิดประชุมสภา

ต่อมาจุลมงกุฎองค์นี้ได้ถูกแทนที่ด้วย "จุลมงกุฎเจ้าชายจอร์จแห่งเวลส์" ซึ่งต่อมาคือสมเด็จพระเจ้าจอร์จที่ 5 ในปีค.ศ. 1902 และพระองค์เคยใช้มงกุฎองค์นี้ในขณะเข้าประชุมในสภาขุนนางแห่งอังกฤษ แต่มิได้ทรง เพียงแต่วางใส่หมอนไว้เบื้องหน้าพระองค์เท่านั้น  ในรัชสมัยต่อมาจุลมงกุฎองค์นี้ก็ถูกใช้งานในแบบเดียวกัน แต่มักจะไม่ได้ทรงมงกุฎอย่างเป็นทางการ สมเด็จพระเจ้าเอ็ดเวิร์ดที่ 7 แห่งสหราชอาณาจักร ทรงเป็นผู้ทรงจุลมงกุฎองค์นี้เป็นพระองค์สุดท้าย
# สโมสรฟุตบอลล้านช้าง ยูไนเต็ด
สโมสรฟุตบอลล้านช้าง ยูไนเต็ด  เป็นสโมสรฟุตบอลที่ตั้งอยู่ ณ ประเทศลาว โดยได้เข้าแข่งขันในลาวลีก ซึ่งเป็นลีกระดับสูงสุดในประเทศลาว และเคยได้แชมป์ในปี 2016Laos 2016 from RSSSF.com
# มารวย ผดุงสิทธิ์
มารวย ผดุงสิทธิ์ อดีตรัฐมนตรีช่วยว่าการกระทรวงการคลัง ในรัฐบาลพลเอกชวลิต ยงใจยุทธ เป็นอดีตผู้จัดการตลาดหลักทรัพย์แห่งประเทศไทย และเป็นผู้ริเริ่มใช้ระบบการซื้อขายหลักทรัพย์ด้วยระบบคอมพิวเตอร์

 ประวัติ 
มารวย ผดุงสิทธิ์ เกิดเมื่อวันที่ 4 มีนาคม พ.ศ. 2472 ที่ตำบลห้วยสัก อำเภอบางสะพาน จังหวัดประจวบคีรีขันธ์ เป็นบุตรของนายมา กับนางถนอม ผดุงสิทธิ์ ในวัยเด็กเขาเข้าเรียนที่โรงเรียนเซนต์โยเซฟบ้านโป่ง จังหวัดราชบุรี จากนั้นจึงย้ายมาบิดาที่รับราชการในกรมรถไฟ เข้ามาเรียนต่อที่โรงเรียนเทเวศน์ศึกษา และย้ายตามบิดาไปอยู่ในจังหวัดต่างๆ ในเขตภาคเหนือ และเข้าเรียนจนจบชั้นมัธยมปีที่ 4 จากโรงเรียนอุตรดิตถ์ และเข้าไปเรียนต่อที่โรงเรียนวัดบวรนิเวศ จนถึงชั้นมัธยมศึกษาปีที่ 6 ต่อมาได้เกิดสงครามโลกครั้งที่สองจึงหยุดเรียน และกลับไปอาศัยอยู่ที่จังหวัดอุตรดิตถ์ ต่อมาบิดาของเขาล้มป่วยและต้องลาออกจากราชการ เขาจึงต้องทำงานเพื่อหาเลี้ยงครอบครัว โดยเขาสอบเข้ารับราชการได้ที่กรมรถไฟ และย้ายไปอยู่กรมชลประทาน และกรมบัญชีกลางตามลำดับ

มารวย สอบเทียบชั้นมัธยมศึกษาปีที่ 8 และเข้าเรียนต่อจนจบปริญญาตรี จากคณะพาณิชยศาสตร์และการบัญชี มหาวิทยาลัยธรรมศาสตร์ จากนั้นเขาสอบชิงทุนไปเรียนต่อปริญญาโทที่มหาวิทยาลัยซีราคิวส์ ประเทศสหรัฐอเมริกา หลังจากกลับมาเขาได้รับการติดต่อให้สอบชิงทุนของสถาบันบัณฑิตพัฒนบริหารศาสตร์ ไปศึกษาต่อที่มหาวิทยาลัยวิสคอนซิน

มารวย ได้รับปริญญาพาณิชยศาสตรดุษฎีบัณฑิตกิตติมศักดิ์ จากมหาวิทยาลัยธรรมศาสตร์ ในปี พ.ศ. 2532 และพัฒนบริหารศาสตรดุษฎีบัณฑิตกิตติมศักดิ์ จากสถาบันบัณฑิตพัฒนบริหารศาสตร์ ในปี พ.ศ. 2533

มารวย ได้ถึงแก่กรรมอย่างสงบด้วยวัย 92 ปี เมื่อเวลา 20.00 น. ของวันที่ 12 ตุลาคม พ.ศ. 2564 

 การทำงาน 
มารวย ผดุงสิทธิ์ เคยรับราชการในสังกัดกรมรถไฟ ต่อมาโอนย้ายไปอยู่กรมชลประทาน และกรมบัญชีกลาง จนกระทั่งสอบชิงทุนได้ จึงย้ายมาเป็นอาจารย์ประจำสถาบันบัณฑิตพัฒนบริหารศาสตร์ ต่อมาเขาได้รับตำแหน่งเป็นผู้จัดการตลาดหลักทรัพย์แห่งประเทศไทย ระหว่างปี พ.ศ. 2528-2535การเดินทางแห่งชีวิต 30ปี ตลาดหลักทรัพย์แห่งประเทศไทย,อัมรินทร์พริ้นติ้งแอนด์พับลิชชิ่ง,2548,หน้า 183-187,ISBN 974-93040-2-0

มารวย ผดุงสิทธิ์ เป็นรัฐมนตรีช่วยว่าการกระทรวงการคลัง ในรัฐบาลของพลเอกชวลิต ยงใจยุทธพระบรมราชโองการ ประกาศ แต่งตั้งรัฐมนตรี ราชกิจจานุเบกษา เล่ม 114 ตอนพิเศษ 100ง วันที่ 24 ตุลาคม 2540 ในช่วงที่เกิดวิกฤตการณ์การเงินในเอเชีย พ.ศ. 2540 หรือที่รู้จักกันในชื่อ "วิกฤตการณ์ต้มยำกุ้ง" ทำให้รัฐบาลต้องประกาศลดค่าเงินบาท แต่ดำรงตำแหน่งได้ไม่นานก็ต้องพ้นจากความเป็นรัฐมนตรีทั้งคณะ เนื่องจากพลเอกชวลิต ยงใจยุทธ นายกรัฐมนตรี ประกาศลาออกจากตำแหน่ง

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๕๓ , เล่ม ๑๒๘ ตอนที่ ๑๖ ข หน้า ๙๙, ๒๘ สิงหาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๓ ตอนที่ ๑๔ ข หน้า ๓๔๑, ๒๗ มิถุนายน ๒๕๔๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ , เล่ม ๑๒๓ ตอนที่ ๒๔ ข หน้า ๑๓, ๒๕ ธันวาคม ๒๕๔๙
# เจ้าชายเฟรเดอริก เจ้าชายแห่งเวลส์
เจ้าชายเฟรเดอริก หลุยส์ เจ้าชายแห่งเวลส์  ประสูติเมื่อวันที่ 1 กุมภาพันธ์ ค.ศ. 1707 เป็นสมาชิกราชวงศ์แฮโนเวอร์และราชวงศ์อังกฤษต่อมา เป็นพระราชโอรสพระองค์ใหญ่ในพระเจ้าจอร์จที่ 2 แห่งบริเตนใหญ่ เป็นพระราชบิดาของสมเด็จพระเจ้าจอร์จที่ 3 แห่งสหราชอาณาจักร และพระปัยกาของสมเด็จพระราชินีนาถวิกตอเรีย ซึ่งหลังจากการผ่านพระราชบัญญัติว่าด้วยการสืบราชสันตติวงศ์ ค.ศ. 1701 โดยรัฐสภาอังกฤษในปี ค.ศ. 1701 เจ้าชายเฟรเดอริกได้กลายเป็นองค์รัชทายาทผู้มีสิทธิในราชบัลลังก์อังกฤษทันที พระองค์เสด็จพระราชดำเนินไปประทับที่อังกฤษเป็นการถาวรภายหลังจากพระราชบิดารับราชาภิเษก และต่อมาได้ทรงเฉลิมพระอิสริยยศเป็น "เจ้าชายแห่งเวลส์" พระองค์สิ้นพระชนม์ก่อนจะเสวยราชย์ต่อจากพระราชบิดา อย่างไรก็ตามพระโอรสของพระองค์ (เจ้าชายจอร์จ ซึ่งต่อมาเฉลิมพระอิสริยยศเป็น เจ้าชายจอร์จแห่งเวลส์) ได้รับการสืบทอดราชสมบัติหลังจากพระราชบิดาเสด็จสวรรคตเมื่อวันที่ 25 ตุลาคม ค.ศ. 1760 เป็นพระเจ้าจอร์จที่ 3 ซึ่งครองราชย์ยาวนานตั้งแต่ ค.ศ. 1760 จนถึงปี ค.ศ. 1820
# โคโลเนลบูกีมาร์ช
โคโลเนลบูกีมาร์ช  เป็นเพลงมาร์ชที่แต่งโดย เรือเอกเฟรเดริก โจเซฟ ริกเกตส์ ทหารเรือชาวอังกฤษในปี ค.ศ. 1914 ซึ่งต่อมาได้เป็นผู้อำนวยการวงดุริยางค์กองทัพเรืออังกฤษ ที่เมืองพลิมัท  ริกเกตส์เป็นผู้ประพันธ์เพลงมาร์ชไว้เป็นจำนวนมาก ด้วยนามแฝงว่า "เคนเนต เจ. อัลฟอร์ด" (Kenneth J. Alford) จนได้รับฉายาว่าเป็น "ราชาเพลงมาร์ชอังกฤษ"   

ริกเกตส์แต่งเพลงนี้โดยได้แรงบันดาลใจมาจากการเล่นกอล์ฟ และการฝึกทหาร ที่ใช้เสียงนกหวีด หรือการผิวปาก แทนการส่งเสียงเตือนให้เตรียมพร้อม ส่วนชื่อเพลง "Colonel Bogey" (พันเอกโบกี) มาจากคตินิยม และศัพท์แสลงในสนามกอล์ฟ ในยุคปลายศควรรษที่ 19 ที่สามีมักอ้างกับภรรยา ว่าจะมาเล่นกับคนชื่อ "โบกี" (ซึ่งไม่มีอยู่จริง)  Toronto; Globe 25 October 1904 p. 10.  ปัจจุบันศัพท์คำนี้ยังใช้ในวงการกอล์ฟ หมายถึง ได้คะแนนเกินอยู่ +1  

เพลงนี้ยังเป็นที่นิยมในช่วงต้นสงครามโลกครั้งที่สอง เมื่อนักหนังสือพิมพ์ชาวไอริชชื่อ โทบี โอ ไบรอัน ได้แต่งคำร้องเพลงนี้เป็นเพลงล้อเลียนในปี ค.ศ. 1939 ชื่อ "Hitler Has Only Got One Ball" จากข่าวลือที่ว่า อดอล์ฟ ฮิตเลอร์เคยบาดเจ็บจากสงคราม และมีอัณฑะเหลือเพียงข้างเดียว Nazi leader Hitler really did have only one ball Alastair Jamieson, The Telegraph, 19 Nov 2008 เนื้อหาล้อเลียนฮิตเลอร์และผู้นำนาซีอื่นๆ เช่น แฮร์มันน์ เกอริง ไฮน์ริช ฮิมม์เลอร์ โยเซฟ เกิบเบลส์  http://www.youtube.com/watch?v=-K9or6hhjmI  รูดอล์ฟ เฮสส์ วิลเฮล์ม ไคเทล เออร์วิน รอมเมล http://www.youtube.com/watch?v=xvWLMkxSwIo

เพลงนี้ยังไปปรากฏในภาพยนตร์ The Bridge on the River Kwai ของเดวิด ลีน ในปี ค.ศ. 1957  ในฉากเดินสวนสนามของเชลยศึกสัมพันธมิตรในค่ายกักกัน
# หมึกแวมไพร์
หมึกแวมไพร์  เป็นมอลลัสกาประเภทหมึกชนิดหนึ่ง

หมึกแวมไพร์ เป็นสัตว์ที่มีอายุอยู่มานานกว่า 200 ล้านปีแล้ว โดยจัดอยู่ในวงศ์ Vampyroteuthidae และสกุล  Vampyroteuthis ซึ่งมีเพียงชนิดเดียวเท่านั้นที่ยังดำรงเผ่าพันธุ์มาจนถึงปัจจุบัน นับเป็นสายที่เชื่อมต่อระหว่างหมึกสายกับหมึกกล้วย ซึ่งหมึกแวมไพร์ จัดเป็นหมึกที่อยู่ในอันดับของตนเอง จาก itis.gov 

หมึกแวมไพร์ ได้ชื่อนี้มาจากรูปร่างหน้าตาที่แลดูน่ากลัว โดยมีพังผืดเชื่อมต่อกันระหว่างหนวดแต่ละเส้นทั้งหมด 8 เส้น เสมือนร่มหรือครีบ แลดูคล้ายเสื้อคลุมตัวใหญ่ ใช้สำหรับว่ายไปมาเหมือนการบินของนกหรือค้างคาว แต่หมึกแวมไพร์กลับเป็นสัตว์ที่ไม่มีอันตรายใด ๆ มีความยาวเต็มที่ประมาณ 28 เซนติเมตรเท่านั้น มีสีผิวน้ำตาลแดงปนดำ  ด้านในของลำตัวเป็นสีดำสนิทและมีหนามแหลม ๆ เรียงตัวตามแนวของหนวด มีดวงตากลมโตสีแดงก่ำ หรือสีน้ำเงิน
thumb|150px|left|ตาของหมึกแวมไพร์
150px|left|thumb|ใต้หนวด
หมึกแวมไพร์ เป็นหมึกที่อาศัยอยู่ในทะเลลึกที่มีความลึกตั้งแต่ 300-3,000 เมตร เป็นสถานที่ ๆ ไม่มีแสง และมีปริมาณออกซิเจนน้อย แต่หมึกแวมไพร์ก็อาศัยอยู่ได้เป็นอย่างดี และมักตกเป็นอาหารของสัตว์ทะเลที่มีขนาดใหญ่กว่าได้ จึงมีกลไกในการป้องกันตนเองด้วยการเรืองแสงลำตัวตัวเองได้ ซึ่งเกิดจากแบคทีเรีย ที่ส่องแสงเรือง ๆ เป็นสีฟ้า หรือสีน้ำเงิน ซึ่งทำให้ตาของผู้ที่มาคุกคามพร่ามัวไปได้ท่องโลกกว้าง, สารคดีทางไทยพีบีเอส: พุธที่ 26 มิถุนายน 2556
# ต่อไส้
ต่อไส้ หรือ เพี้ยฟาน จ๊าตอง ตานขโมย  เป็นไม้พุ่มในวงศ์ Sapindaceae เปลือกแตกเป็นร่องเล็กๆ สีน้ำตาล ใบประกอบ สีเขียวอ่อน ดอกช่อสีเหลืองอมเขียว ก้านดอกย่อยสั้น ผลเดี่ยวกลม สุกแล้วเป็นสีแดง ผิวเกลี้ยงเป็นมัน ยอดอ่อนใช้เป็นผักเหนาะ กินกับแกงและขนมจีน ชาวไทยอีสานใช้ทุกส่วนต้มน้ำดื่ม บำรุงโลหิต ขับน้ำคาวปลา รากต่อไส้ใช้ผสมในยาแก้หอบหืด
 อ้างอิง 
 มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 56
 สถาบันวิจัยวลัยรุกขเวช มหาวิทยาลัยมหาสารคาม. พรรณไม้พื้นบ้านอีสาน เล่ม 1. มหาสารคาม: มหาวิทยาลัยมหาสารคาม. 2544 หน้า 231
# ตับเต่า (พืช)
ตับเต่า  เป็นไม้เลื้อยในสกุลสบู่เลือด วงศ์บอระเพ็ด ใช้ลำต้นเกี่ยวพันต้นไม้อื่น ไม่มีเนื้อไม้ ปลายใบกลม โคนเว้าเข้าหาก้านใบ ขอบใบเรียบ หลังใบมีสีเขียวออกสีนวล ดอกช่อ ดอกย่อยขนาดเล็กมีจำนวนมาก กลีบเลี้ยงสีเขียวอ่อน กลีบดอกสีเหลืองอ่อน เกสรตัวผู้สีเข้ม ล้อมเกสรตัวเมียอยู่กลางดอก ผลเดี่ยว ผิวเรียบ แก่แล้วเปลี่ยนเป็นสีม่วงอมแดงหรือสีดำ ผลใช้เป็นอาหารสัตว์
# ย่านาง
ย่านาง หรือ ย่านางขาว  เป็นไม้เลื้อยมีเนื้อไม้ในวงศ์ Menispermaceae เถากลม เหนียว เมื่ออ่อนมีสีเขียว แก่แล้วเป็นสีเทา ใช้ลำต้นเลื้อยพันต้นอื่น ใบเดี่ยว ดอกช่อแบบแตกแขนง ผิวเกลี้ยงเป็นมันสีเขียว สุกเป็นสีส้มอมแดง เมล็ดแข็งเพียงเมล็ดเดียวสามารถนำมาปลูกได้  อาหารไทยอีสานและอาหารลาวใช้ใบย่านางเป็นส่วนผสมในแกงลาว ใช้ทำเครื่องดื่ม ในเวียดนามใช้ทำเยลลี

สรรพคุณของใบย่านาง

1.เพิ่มความแข็งแรงให้ร่างกาย

2.ลดความอ่อนเพลีย

3.ป้องกันมะเร็ง

4.บำรุงผิวพรรณ

5.เป็นยาอายุวัฒนะ

6.บำรุงอวัยวะภายใน

การดูแลรักษา

รดน้ำต้นไม้ ช่วงเช้าและเย็นthumb|เยลลี่ที่เรียก "Sương sâm" ในเวียดนาม ใส่ใบย่านางด้วย
# สมเด็จพระราชินีนาถแมรีที่ 1 แห่งฮังการี
สมเด็จพระราชินีนาถแมรีที่ 1 แห่งฮังการี  เป็นสมเด็จพระราชินีนาถแห่งฮังการี พระองค์สืบราชสมบัติต่อจากพระเจ้าหลุยส์ที่ 1 แห่งฮังการี พระราชบิดาของพระองค์ เมื่อวันที่ 10 กันยายน ค.ศ. 1382 โดยการสำเร็จราชการของเอลีซาเบตาแห่งบอสเนีย พระราชมารดา พระองค์ทรงอภิเษกสมรสกับเจ้าชายซีกิสมุนท์แห่งลักเซมเบิร์กเมื่อ เมษายน ค.ศ. 1385 พระองค์ถูกปลดในเดือนธันวาคมโดยพระเจ้ากาโรยที่ 2 แห่งฮังการี แต่การครองราชย์อันสั้นของพระองค์ก็จบด้วยการลอบปลงพระชนม์โดยการสนับสนุนของสมเด็จพระราชินีเอลีซาเบตา ในเดือนกุมภาพันธ์ ค.ศ. 1386 ในเดือนกรกฎาคม สมเด็จพระราชินีนาถก็ได้ครองราชย์อีกครั้ง แต่พระมารดาของพระองค์ถูกจับขังและประหารในเดือนมกราคมปีถัดมา ส่วนพระองค์ได้รับการปลดปล่อยโดยพระสวามี พระองค์และพระสวามีจึงครองคู่กันตราบจนสิ้นพระชนม์

บรรณานุกรม
# สตาร์เคด (1997)
+ ผู้ดำเนินรายการตำแหน่ง:ชื่อ:ผู้บรรยายDusty RhodesTony SchiavoneMike Tenayผู้สัมภาษณ์Gene OkerlundกรรมการRandy AndersonMickie JayNick PatrickCharles RobinsonBilly Silvermanผู้ประกาศMichael BufferDavid Penzer
สตาร์เคด (1997)  เป็นศึกเปย์-เปอร์-วิวของ เวิลด์แชมเปี้ยนชิพเรสต์ลิง จัดในวันที่ 28 ธันวาคม พ.ศ. 2540 ซึ่งเป็นครั้งที่ 15 ของศึกสตาร์เคด ณ MCI Center, Washington, D.C. สหรัฐอเมริกา โดยมีจำนวนผู้เข้าชมในสนามทั้งสิ้น 17,500 คน

ผลการปล้ำ/แมทช์การปล้ำ
#แมทช์การปล้ำกำหนดการปล้ำเวลา1Eddy Guerrero (c) ชนะ Dean Malenkoแมทช์การปล้ำเดี่ยว เพื่อชิงแชมป์WCW Cruiserweight Championship14:572Scott Norton, Vincent และRandy Savage (พร้อมด้วย Miss Elizabeth) ชนะ The Steiner Brothers (Rick และScott) และRay Traylor (พร้อมด้วย Ted DiBiase)แมทช์การปล้ำแทกทีม 6 คน11:063Bill Goldberg ชนะ Steve McMichaelแมทช์การปล้ำเดี่ยว05:594Saturn (พร้อมด้วย Raven) ชนะ Chris Benoitแมทช์การปล้ำ Raven's Rules10:505Buff Bagwell ชนะ Lex Lugerแมทช์การปล้ำเดี่ยว16:366Diamond Dallas Page ชนะ Curt Hennig (c)แมทช์การปล้ำเดี่ยว เพื่อชิงแชมป์WCW United States Heavyweight Championship10:527Larry Zbyszko ชนะ Eric Bischoff (พร้อมด้วย Scott Hall) โดยการทำฟาล์วแมทช์การปล้ำเดี่ยว โดยมีBret Hart เป็นกรรมการพิเศษ, ถ้า Bischoff ชนะ, เขาจะได้รับการควบคุมทั้งหมดในWCW Monday Nitro, ถ้า Zbyszko ชนะ, จะได้เจอกับScott Hall ในศึกSouled Out11:128Sting ชนะ Hollywood Hogan (c)แมทช์การปล้ำเดี่ยว เพื่อชิงแชมป์WCW World Heavyweight Championship โดยมีBret Hart เป็นกรรมการพิเศษ22:54

ดูเพิ่ม

นิวเวิลด์ออร์เดอร์ (มวยปล้ำอาชีพ)
สตาร์เคด
รายชื่อรายการเพย์-เพอร์-วิวของดับเบิลยูซีดับเบิลยู
# เดอะมูสส์
เดอะมูสส์  เป็นกลุ่มดนตรีสัญชาติไทย ปัจจุบันสังกัดมีเรคคอร์ดส ในเครือมิวซิกมูฟ มีสมาชิกทั้งหมด 4 คน คือ แอร์ (ร้องนำ), จ๊ะ (กีต้าร์), ต้า (กลอง) และ กั๊ป (เบส)

 สมาชิก 
สมาชิกในปัจจุบัน
 พงศกร ลิ่มสกุล (แอร์) – ร้องนำ
 อธิศ อมรเวช (จ๊ะ) – กีตาร์
 ศุภโชค เตือนจิตต์ (ต๋า) – กลอง
 ปัจจาพงศ์ ศุภชัยเจริญ (กั๊ป) - กีตาร์เบส

อดีตสมาชิก
 อาสนัย อาสม์สกุล (แมกซ์) – กลอง
 กษิภัท ยิ่งเจริญ (บาส) – กีตาร์เบส
 อริญชย์ ภาณุเวศย์ (ริน) – คีย์บอร์ด

 ประวัติ 
ในเดือนพฤษภาคม พ.ศ. 2558 เดอะมูสส์ได้ออกซิงเกิลใหม่ "เจ็บที่ต้องรู้" และในปีเดียวกัน 2 สมาชิก กษิภัท ยิ่งเจริญ (บาส) และ อริญชย์ ภาณุเวศย์ (ริน) แยกตัวจากวงเนื่องจากจะไปทำวง DOSE

 ผลงาน 
 สตูดิโออัลบั้ม 
+ รายชื่อสตูดิโออัลบั้ม แสดงรายชื่อเพลง ชื่ออัลบั้ม รายละเอียด รายชื่อเพลง ทเวนตี้ซัมติง(Twentysomething) ออกจำหน่าย: 30 พฤศจิกายน พ.ศ. 2554
 ค่ายเพลง: จีนี่ เรคคอร์ด  
 "เจ้าชายกับเจ้าหญิง"
 "...บ้างไหม"
 "สองเราตราบชั่วนิจนิรันดร์"
 "ท้อ"
 "ลัก"
 "แม้เธอจะน้อย"
 "โปรด"
 "จูบสุดท้าย"
 "Tears and Travel" (ร่วมกับ ออน ละอองฟอง)
 "ชีวิตที่เคยมีเรา"
 "สราญ" เชนจ์(Change) ออกจำหน่าย: 7 ธันวาคม พ.ศ. 2561
 ค่ายเพลง: จีนี่ เรคคอร์ด 
 "ฉันไม่ดีหรือเธอ..."
 "เจ็บที่ต้องรู้"
 "อย่าเพิ่งใจร้าย" (ร่วมกับ UrboyTJ)
 "กองไว้"
 "น้ำตาที่หาย"
 "หลอกให้รัก"
 "ไม่เป็นไร"
 "เท" (Tay)
 "ผิดที่ฉันเอง"
 "ความจริง" (Truth)
 "The Mousses" แฮปปี้ อโลน(Happy Alone) ออกจำหน่าย: 27 สิงหาคม พ.ศ. 2563
 ค่ายเพลง: จีนี่ เรคคอร์ด 
 "Cosplay"
 "ขอดูก่อน"
 "ยังไงก็ต้องไหว" (It's Alright)
 "ฝันร้าย" (Bad Dreams) (ร่วมกับ Botcash)
 "คนป่าได้ปืน"
 "คนปากแข็ง"
 "Memory"

 อีพี 
Weak Hair Use Mousses (อิสระ)
 Chance (โอกาส)
 Choice
 Sweetheart
 เพราะเธอ
 ไม่มีความหมาย
 ฯลฯ

 ซิงเกิล 
ปีรายชื่อเพลงอัลบั้ม2552"สราญ" Twentysomething2553"เจ้าชายกับเจ้าหญิง"2554"...บ้างไหม""ลัก"2555"Tears & Travel" (ร่วมกับ ออน ละอองฟอง)"จูบสุดท้าย"2557"ความจริง" (Truth) Change2558"เจ็บที่ต้องรู้""น้ำตาที่หาย"2559"ไม่เป็นไร"2560"หลอกให้รัก""อย่าเพิ่งใจร้าย" (ร่วมกับ UrboyTJ)2561"เท" (Tay)"กองไว้""ฉันไม่ดีหรือเธอ..."2562"คนป่าได้ปืน" Happy Alone2563"Cosplay""ขอดูก่อน""ยังไงก็ต้องไหว" (It's Alright)"คนปากแข็ง"2565"พี่คิดถึงหนู" rowspan="2" 2566"ไม่เสี่ยงไม่รวย"2567"ไปไม่ไหวจริงๆ"

เพลงอื่นๆ
 เพลงของเธอและฉัน - The Mousses (เพลงพิเศษแด่การจากไปของ MAMAFAKA)
 ทางที่เลือก - แอร์ The Mousses , โอม Cocktail , ต้า Paradox (เพลงพิเศษประจำแคมเปญ EXIT One Life Club)
 ไม่เคยรู้ ร่วมกับ Musketeers (GMM Original Album เคมีเข้า)

 อื่น ๆ 
ภาพยนตร์
 2552 มหาลัยสยองขวัญ (จ๊ะ)
 2553 น้ำตาลแดง 2 (จ๊ะ)
 2554 จั๊กกะแหล๋น (จ๊ะ)

นิตยสารและหนังสือ
 2556 คอลัมนิสต์  Damn Magazine (อริญชย์)

โรงเรียนสอนดนตรี
 The Proud Club สยาม (จ๊ะ , อริญชย์ - อาจารย์)

 รางวัลที่ได้รับ 
 รางวัลชมเชย Believe Audition Day 2007
 รางวัลศิลปินหน้าใหม่ You2Play Award 2011